Lav et referat af nedenstående tekst:

Tekst:
Siden begyndelsen af nullerne har Socialdemokratiets Hans Henrik Henriksen været en del af byrådet i Aalborg Kommune, men nu er det snart slut. Han har nemlig besluttet, at han ikke vil stille op ved kommunalvalget 16. november i år. Til TV2 Nord fortæller han, at det er noget, han har overvejet siden foråret. - Det føles godt. Det har noget at gøre med min dåbsattest. Jeg er fra 1962, og jeg har en ung familie. Mit mindste barn er otte år, og jeg har et behov for at bruge mere tid  med dem, siger Hans Henrik Henriksen. Øretævere er en del af gamet Hans Henrik Henriksen har siddet som rådmand i By- og Landskabsforvaltningen i Aalborg Kommune siden 2014. - Jeg har været ekstremt glad for rådsmandsposten, på trods af at det er øretævernes holdeplads. Jeg er selv stolt af, at jeg har leveret brede kompromisser, siger han. Hans Henrik Henriksen har de seneste måneder været udsat for enorm kritik i forbindelse med en sag om kommunens brug af udbygningsaftaler. Senest 27. august besluttede Aalborg By- og Landskabsudvalg, at der skal laves en advokatundersøgelse af Aalborg Kommunens aftaler med entreprenører på store byggeprojekter. -	Det er en del af gamet med kritiske historier og svære sager. Selvfølgelig har det fyldt, men jeg er ikke urolig i forhold til det, der er sat i gang, siger Hans Henrik Henriksen.

Referat:
Aalborg Kommunens rådmand Hans Henrik Henriksen har besluttet ikke at stille op ved det kommende kommunalvalg 16. november. Han har brug for mere tid med familien, lyder det.